S-439/2021

Mál þetta sem dómtekið var 13. apríl 2021 höfðaði Lögreglustjórinn á höfuðborgarsvæðinu með ákæru 23. febrúar 2021 á hendur ákærða B-kk-þgf F-kk-þgf S-kk-þgf, kt. [...], [...], Hafnarfirði:

„ fyrir fíkniefnalagabrot með því að hafa þann 4. desember 2019 haft í vörslum sínum í [...] dreifingarskyni 42 grömm af kókaíni og 0,79 grömm af maríhúana sem ákærði geymdi í bifreiðinni [...] sem hann var farþegi í, á leið frá höfuðborgarsvæðinu til Akureyrar, en bifreiðin var stöðvuð af lögreglunni við Olís, Brúartorgi í Borgarnesi. Í kjölfarið var framkvæmd leit í fórum ákærða, fíkniefnin haldlögð og ákærði handtekinn.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 42 grömm af kókaíni, 0,79 grömmum af maríhúana, 8 stykkjum af suboxone og 21,97 grömmum af ótilgreindum efnum en framangreint var haldlagt við leit lögreglu hjá ákærða líkt og að ofan er rakið, skv. 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 með síðari breytingum.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Sakaferill ákærða nær aftur til ársins 2001 og varðar að mestu leyti umferðar- og fíkniefnalagabrot. Með dómi Héraðsdóms Reykjaness 17. maí 2019 var ákærði dæmdur í fangelsi í 18 mánuði fyrir fjölmörg og ítrekuð brot gegn umferðarlögum, fíkniefnalögum, vopnalögum og hegningarlögum. Í dóminum var jafnframt tekin upp dómur Héraðsdóms Reykjaness 15. desember 2017 sem var að hluta til skilorðsbundinn. Við mat á refsingu er litið til þess að fyrri fíkniefnalagabrot ákærða eru smávægilegsbr. 8. mgr. 5. gr. laga nr. 65/1974. Með hliðsjón af framanröktu og með vísan til skýlausrar játningar ákærða þykir refsing hæfilega ákveðin fangelsi í 45 daga en þá refsingu þykir mega binda skilorði á þann veg sem í dómsorði greinir.

Á grundvelli 6- 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 42 gaf kókaíni, 0,79 gaf maríhúana, 8 stykkjum af suboxone og 21,8 7 gaf óþekktu efnum sem lögregla lagði hald á við rannsókn málsins.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða þóknun skipaðs verjanda síns, J-kk-ef B-kk-ef K-kk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, B-kk-nf F-kk-nf S-kk-nf, sæti fangelsi í 45 daga en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 42 gaf kókaíni, 0,79 gaf maríhúana, 8 stykkjum af suboxone og 21,87 gaf ótilgreindum efnum.

Ákærði greiði þóknun skipaðs verjanda síns, J-kk-ef B-kk-ef K-kk-ef lögmanns, 282.720 krónurað virðisaukaskatti meðtöldum.

Ó-kk-nf E-kk-nf J-kk-nf